Logistikos sandėlio įsigijimo

skelbiamų derybų būdu pirkimo sąlygų

2 priedas

**PRELIMINARIOJI PIRKIMO-PARDAVIMO SUTARTIS**

2023 m. d.

Vilnius

*..........................*, juridinio asmens kodas ................, registruotos buveinės adresas: ............................. (toliau – **Pardavėjas**), atstovaujamas ................, veikiančios pagal ......................., ir **Lietuvos kariuomenė** (toliau – **Pirkėjas**), atstovaujama ..........., veikiančio pagal ................., patvirtintus................, Pirkėjas ir Pardavėjas toliau kartu vadinami **„Šalimis“**, o kiekvienas atskirai – **„Šalimi“**, remdamiesi Lietuvos Respublikos civilinio kodekso 6.165 str. susitarė ir sudarė šią Preliminariąją pirkimo-pardavimo sutartį, toliau vadinamą **„Sutartimi“**.

1. **Sutarties dalykas**
	1. Šia Sutartimi Šalys įsipareigoja Sutartyje nurodytomis sąlygomis ir terminais sudaryti notariškai tvirtinamą nekilnojamojo turto pirkimo - pardavimo sutartį (toliau – „Pagrindinė sutartis“), pagal kurią **Pardavėjas** parduos (perduos nuosavybės teise **Pirkėjui**), o **Pirkėjas** nupirks (priims nuosavybės teise) iš **Pardavėjo** žemiau nurodytą nekilnojamąjį turtą (toliau – „Turtas“), esantį:
		1. *(adresas)*, unikalus Nr. (*xxxx-xxxx-xxxx);*
2. **Pagrindinės sutarties sudarymas ir esminės jos sąlygos**
	1. Šalys įsipareigoja ne vėliau kaip iki *2023-xx-xx* **Pardavėjo** pasirinktame notarų biure šioje Sutartyje numatytomis sąlygomis sudaryti ir notariškai patvirtinti Pagrindinę sutartį, kuri bus ir Priėmimo-perdavimo aktas, t. y. pasirašant Pagrindinę sutartį, **Pardavėjas** perduos, o **Pirkėjas** priims Turtą nuosavybės teisėmis. Šalių susitarimu, visos išlaidos, susijusios su notaro tvirtinamos Pagrindinės sutarties pasirašymu, turi būti apmokamos **Pardavėjo**.
	2. Pagrindinės sutarties sudarymo metu Turtas turi būti laisvas nuo bet kokių daiktinių teisių (uzufruktų, hipotekų ir pan.), trečiųjų asmenų teisių (turto patikėjimo, nuomos, panaudos ir pan.), teismo sprendimu ar kitos institucijos nutarimu pritaikyto arešto ar kitų apribojimų (draudimo disponuoti ir pan.).
	3. Šalių susitarimu Turtas bus parduodamas už – ........ eurų su PVM , (toliau – „Turto kaina“). Turto kaina turės būti nurodyta Pagrindinėje sutartyje. Turto kainą **Pirkėjas** privalės sumokėti Turto **Pardavėjui** per 30 (trisdešimt) kalendorinių dienų po Pagrindinės sutarties pasirašymo ir notarinio patvirtinimo dienos. Turto kaina turi būti pervedama į **Pardavėjo** atsiskaitomąją sąskaitą Nr. LT.............................. .
	4. Visos kitos Pagrindinės sutarties sąlygos, taip pat Šalių teisės bei pareigos, kurios nėra nustatytos šioje Sutartyje, bus nustatomos Šalių susitarimu sudarant Pagrindinę sutartį.
	5. **Pardavėjas**, pasirengęs sudaryti Pagrindinę sutartį, pateikia **Pirkėjui** pranešimą elektroniniu paštu apie pasiruošimą sudaryti Pagrindinę sutartį, nurodydamas siūlomą Pagrindinės sutarties sudarymo datą, laiką bei vietą ir pateikia Pagrindinės sutarties projektą.
	6. **Pirkėjas,** gavęs **Pardavėjo** pranešimą apie pasirengimą sudaryti Pagrindinę sutartį, privalo pateikti atsakymą dėl sutikimo sudaryti Pagrindinę sutartį **Pardavėjo** nurodytu laiku ir nurodytoje vietoje bei pastabas dėl Pagrindinės sutarties projekto arba nurodyti priežastis, dėl kurių Pagrindinės sutarties sudarymas negalimas ir nukeliamas.
	7. Šalys susitaria, kad Pagrindinės sutarties sudarymo terminas, nurodytas Sutarties 2.1 punkte, vienos iš Šalių motyvuotu pranešimu dėl svarbių priežasčių, gali būti pratęstas, bet ne daugiau kaip 1 (vieną) mėnesį arba pakeistas kitu terminu raštišku Šalių susitarimu.
3. **Pardavėjo teisės, pareigos ir patvirtinimai**
	1. **Pardavėjas** įsipareigoja šioje Sutartyje aptartomis sąlygomis ir terminais sudaryti Pagrindinę sutartį ir jos pagrindu parduoti Turtą **Pirkėjui**.
	2. **Pardavėjas** patvirtina **Pirkėjui**, kad Turtas šios Sutarties pasirašymo dieną priklauso jam nuosavybės teise, kad nėra ir kad Pagrindinės sutarties pasirašymo dieną nebus areštuotas, perleistas, įkeistas, perduotas neatlygintinai naudotis ar kitaip apsunkintas, Turtas **Pardavėjo** nebus įneštas į jungtinę veiklą, **Pardavėjas** nebus sudaręs jokių su Turtu susijusių sandorių, galinčių būti kliūtimi sudarant Pagrindinę sutartį; **Pardavėjo** teisė disponuoti Turtu neatimta ir neapribota, Turtas bus tinkamai teisiškai įregistruotas, taip pat kad į Turtą tretieji asmenys neturės jokių teisių ar pretenzijų.
	3. Turto **Pardavėjas** imsis visų nuo jo valios priklausančių veiksmų, kad iki Pagrindinės sutarties sudarymo dienos būtų gauti ir Pagrindinę sutartį tvirtinsiančiam notarui pateikti pagal Lietuvos Respublikos įstatymus (teisės aktus) ir Pardavėjo įstatus bei vidaus veiklos dokumentus, Turto Pagrindinei sutarčiai sudaryti reikalingi dokumentai Pagrindinės sutarties sudarymui šioje Sutartyje numatytomis sąlygomis.
	4. **Pardavėjas** įsipareigoja iki Pagrindinės sutarties sudarymo dienos nesiūlyti bei nesudarinėti jokių sutarčių su trečiaisiais asmenimis (t.y. kitais potencialiais pirkėjais), kurių pagrindu **Pardavėjas** sudarytų sąlygas perleisti ar būtų perleidžiamos nuosavybės teisės į **Pirkėjo** pasirinktą bei šioje Sutartyje apibūdintą Turtą.
	5. **Pardavėjas** privalo iki Pagrindinės sutarties sudarymo dienos savo lėšomis gauti ir sutartį tvirtinsiančiam notarui pateikti visus pagal Lietuvos Respublikos įstatymus (teisės aktus) Pagrindinei sutarčiai sudaryti reikalingus dokumentus.
4. **Pirkėjo teisės, pareigos ir patvirtinimai**
	1. **Pirkėjas** įsipareigoja šioje Sutartyje aptartomis sąlygomis ir terminais sudaryti Pagrindinę sutartį ir jos pagrindu nupirkti Turtą iš **Pardavėjo** ir už jį sumokėti.
	2. **Pirkėjas** atsakingai pareiškia, kad Turtą apžiūrėjo ir kad dėl Turto būklės neturi jokių pretenzijų dabar bei nereikš jų ateityje. **Pirkėjas** patvirtina, kad Turto savybės atitinka Turto kainą, bei **Pirkėjo** lūkesčius ir kad **Pardavėjas** neatsako už jokius Turte ar jame esančių įrenginių defektus ar trūkumus.
	3. **Pirkėjas** yra informuotas, kad **Pardavėjas** dėl šių patalpų komunalinių paslaugų (elektra, vanduo, šildymas ir kt.) yra sudaręs paslaugų teikimo sutartį su (.........) arba (nėra sudaręs), o **Pirkėjas** įgijęs nuosavybės teises į Turtą, kreipsis dėl šios sutarties sudarymo.
	4. **Pirkėjas** įsipareigoja savo veikloje, susijusioje su Sutartimi, visapusiškai laikytis asmens duomenų teisinės apsaugos bei saugumo reikalavimų ir užtikrinti teisėtą asmens duomenų tvarkymą.
	5. Šalys susitaria, kad **Pirkėjas** neturi teisės perleisti savo teisių ir pareigų pagal šią Sutartį jokiai kitai šaliai be **Pardavėjo** raštiško sutikimo.

### Šalių atsakomybė

* 1. Jeigu **Pirkėjas** atsisakys ar vengs šioje Sutartyje aptartoms sąlygoms sudaryti Pagrindinę sutartį arba Pagrindinė sutartis negalės būti sudaroma dėl **Pirkėjo** kaltės, veiksmų ar neveikimo, ar dėl kitų nuo **Pirkėjo** priklausančių priežasčių, tai **Pardavėjo** reikalavimu ši Sutartis gali būti nutraukta, o **Pirkėjas** įsipareigoja sumokėti **Pardavėjui** baudą lygią 6 000 Eur (šeši tūkstančiai eurų) dėl Sutarties įsipareigojimų nevykdymo. Šalys patvirtina, kad šiame punkte nurodyta bauda, be jokio papildomo įrodinėjimo Šalių yra laikoma protinga ir teisinga bei atlygina visus **Pardavėjo** nuostolius, patirtus dėl Sutarties vykdymo **Pardavėjo** naudai, kaip tai nurodyta Sutartyje.
	2. Jeigu **Pardavėjas** atsisakys ar vengs šioje Sutartyje aptartoms sąlygoms sudaryti Pagrindinę sutartį arba Pagrindinė sutartis negalės būti sudaroma dėl **Pardavėjo** kaltės, veiksmų ar neveikimo, ar dėl kitų nuo **Pardavėjo** priklausančių priežasčių, tai **Pirkėjo** reikalavimu ši Sutartis gali būti nutraukta, o **Pardavėjas** įsipareigoja sumokėti **Pirkėjui** baudą lygią 6 000 Eur (šeši tūkstančiai eurų) dėl Sutarties įsipareigojimų nevykdymo. Šalys patvirtina, kad šiame punkte nurodyta bauda, be jokio papildomo įrodinėjimo Šalių yra laikoma protinga ir teisinga bei atlygina visus **Pirkėjo** nuostolius, patirtus dėl Sutarties vykdymo **Pirkėjo** naudai, kaip tai nurodyta Sutartyje.
	3. Pasirašydamos šią Sutartį, Šalys besąlygiškai patvirtina, kad joms yra visiškai suprantama šioje Sutartyje nustatytos sankcijos (baudos) už prievolių pagal šią Sutartį neįvykdymą.
	4. Atsiradus nenumatytiems ir nuo Šalių valios nepriklausantiems veiksmams ar aplinkybėms stabdančioms sudaryti Pagrindinę sutartį ir užsitęsus Pagrindinės sutarties sudarymo terminui, prasidėjus teisminiams ginčams, Šalis praneša kitai Šaliai apie susidariusią situaciją, tuo atveju Šalis turi teisę vienašališkai nutraukti šią Sutartį arba bendru Šalių susitarimu keičiamos Sutarties sąlygos ir terminai. Tokiu atveju Pagrindinė sutartis nebus sudaroma.Šalys viena kitai neteiks jokių pareiškimų, reikalavimų, sankcijų, dėl nenumatytų ir nuo **jų** valios nepriklausančių veiksmų ar aplinkybių stabdančių sudaryti Pagrindinę sutartį ar darančių jos sudarymą negalimu.
1. **Baigiamosios nuostatos**
	1. Sutartis įsigalioja nuo jos pasirašymo dienos. Neįsigaliojus Sutarčiai **Pardavėjas** Turtu disponuoja laisvai be jokių apribojimų.
	2. Sutartyje nurodyti asmenų duomenys, kurių apsaugą reglamentuoja Bendrojo duomenų apsaugos reglamentas, Asmens duomenų teisinės apsaugos įstatymas bei kiti teisės aktai, bus naudojami tik tiek kiek reikia Sutarties sudarymo bei vykdymo tikslu.
	3. Šalių siunčiami pranešimai laikomi įteiktais tinkamai, kai jie yra siunčiami šioje Sutartyje nurodytais Šalių kontaktiniais duomenimis (elektroniniu paštu arba registruotu pagal nurodytą adresą). Šalis, kurios duomenys Sutarties galiojimo metu pasikeičia, įsipareigoja informuoti kitą Šalį, o pažeidus šią pareigą prisiima visas neigiamas su šia Sutartimi susijusias pasekmes.
	4. Šios Sutarties nuostatos keičiamos arba papildomos tik rašytiniu Šalių susitarimu.
	5. Sutarties vienos ar kelių nuostatų negaliojimas neturi įtakos kitų Sutarties nuostatų negaliojimui.
	6. Šalys įsipareigoja visus ginčus, kylančius iš šios Sutartis, spręsti derybų būdu. Nepavykus ginčo išspręsti taikiai, Šalys turi teisę ginti savo interesus remiantis Lietuvos Respublikos teisės aktais.
	7. Sutarties nuostatos yra konfidencialios ir negali būti atskleistos jokiems tretiesiems asmenims, tiesiogiai nesusijusiems su šioje Sutartyje nurodytu Turtu.
	8. Sutartis galioja iki kol bus pasirašyta ir notaro patvirtinta Pagrindinė sutartis.
	9. Sutartis sudaroma 2 (dviem) vienodą juridinę galią turinčiais egzemplioriais, po vieną kiekvienai šaliai.

|  |  |
| --- | --- |
| **PIRKĖJAS** | **PARDAVĖJAS** |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_(vardas ,pavardė, parašas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vardas ,pavardė, parašas) |
|  |  |
|  |  |
|  |   |
|  |   |
|  |   |